text: Tha Comhairle nan Leabhraichean air làrach-lìn ùr a chruthachadhwww.gaelicbooks.org
  'S e cuspair connspaideach a th'ann shìos ann am Baile nan Iasgairean. Chuala mi gum bi an fheadhainn aig a bheil coin gu math mì-thoilichte leis a' phìos sgrìobhaidh seo. Nochd an soidhne seo madainn Là na Sàbaid agus a dh'aindeoin usige trom tha e fhathast ann an-diugh. Am bi sin a' cur bacadh air an duais 'Blue Fag' (sic). Ùghdar: Graisg aig 11:24 A bheil beachd agad? 0
  Bha cothrom agam iris a leughadh an diugh. ’S e an NewStatesman a bh’ ann agus seo na thuirt iad:‘ ’Se ironas air leth a th’ ann. Aig àm nuair a tha ceannardan an t-saoghail a’ cur an cèill dragh mòr mu dheidhinn stòrasan bìde a’ lughdachadh agus an cruaidh-chàs bìdh a tha air fàire, tha a riaghaltas againn a’ toirt a-steach ceuman gus cleachdadh connadh uaine (biofuels) a mheudachadh – ’s e poileasaidh a th’ann an siud a chuireas prìsean bìdh an àirde agus nithear droch stad daoine bochda an t-saoghal nas miosa.Chan urrainnear àicheadh na tha connadh uaine a’ dèanamh. ’S e sin ri ràdh gu bheil e a’ toirt bìdh a-mach a beòil daoine a tha a’ fulang leis a’ ghoirt agus a tha ga thionndaidh gus a bhith ga losgadh sna einnseannan-càir luchd-caitheamh beartach an t-saoghail.’ Ùghdar: Graisg aig 21:54 A bheil beachd agad? 0
  Nach math a rinn iad am bliadhna? Ceithir cloinne gu ruige seo agus fhathast leth-dusan uighean a’ faighinn teas. a-rèir eòlaichean shìos ann an sasainn tha an dà eala-bhàn seo mìos air thoiseach air na h-eòin ann an àite sam bith eile.Brùth air gus dealbh nas motha fhaicinn. Ùghdar: Graisg aig 21:51 A bheil beachd agad? 0
  Uill ’s e dealbh o dhà mhìle taobh a-muigh Inbhir Narann a th’ann. Sin far am bidh thu na phàirt den chiudha ma thilleas tu bho Inbhir Nis eadar còig agus sia uairean feasgar. Ùghdar: Graisg aig 21:47 A bheil beachd agad? 0
  ’S àbhaist don phrìomh shràid Inbhir Narann a bhith cho trang sna feasgaran ’s a tha i fad an latha. Bidh na daoine a tha a’ draibheadh sìos gus biadh-luath a cheannaich ag adhbharachadh sin. Ma bhios an t-acras ort tha tagadh anabarrach pailt agad ma bhios beagan airgid nad phòcaid. Ma choimhdeas tu air a h-uile càil a tha seo a’ tachairt a h-uile feasgar feumaidh mi aideachadh nach eil sgeul idir air seacadh anns an eaconamaidh, dhomhsa tha fhathast airgead gu leòr aig daoine gus a leithid suipear a cheannaich. Ma bhios duine sam bith a’ beachdachadh air biadh sa bhaile bidh iad a-mach air na bùthan mòra a tha airson àite fhaighinn sa bhaile agus gu h-àraidh Sainsburys. Chuir iadsan a-steach iarrtais dealbhaidh airson làrach air taobh an ear Inbhir Narann. Dè cho seasmhach ’s a tha an suidheachadh seo ge-tà?Mhothaich mi gun deach prìs lofa suas bho £1.23 gu £1.36 an seachdain seo. ’S e àrdachadh de bharrachd air 10% a th’ ann an siud. Am bi àrdachadh eile ann an ath sheachdain? Sa bhliadhna a chaidh seachad chaidh a’ phrìs ruis suas 70% air a’ mhargaidh eadar-nàiseanta. Ann an ùine nach bi fada am bi airgead gu leòr againn gus biadh a cheannaich san dòigh àbhaisteach dhuinn? Bha an Times a-mach air ciamar a tha Buidheann nan Dùthchannan Aonaichte airson Biadh agus Aiteachas iomagaineach air sgàth ’s gun do chlàr iad ùpraid co-cheangailte le biadh ann am Morocco. Mexico, Uzbekistan, Yemen, Guinea, Mauritanina agus Senegal. A-raoir chunnaic mi aithris air an telebhisean a sealltainn sabaid san Èiphit eadar am poileas agus luchd-obrach air stailc agus aon de na gearanan as motha a th’ aca? ’S e sin nach eil airgead gu leòr aca gus biadh a cheannaich. Fiù ’s anns na Stàitean Aonaichte tha 28,000,000 a’ cumail beò le taic bho stampaichean bhìdh.Carson a tha a’ phrìs bhìd a’ sìor dol an àirde? Uill gu h-iongantach, ’s ann an iomairt ‘uaine’ a gheibh thu pàirt mhòr den choire. Thionndaidh mòran tuathanach san t-saoghal gu bàrr ‘connadh-uaine’, biofuels mar a chanas iad.Am bidh feadhainn eile a’ faighinn bàis leis an t-acras gus cothrom a thoirt dhuinn ar cuid chàraichean a’ lìonadh le connadh-uaine? Ùghdar: Graisg aig 11:56 A bheil beachd agad? 0